CELEX: 62012TN0436
Language: el
Date: 2012-09-28 00:00:00
Title: Υπόθεση T-436/12: Προσφυγή της 28ης Σεπτεμβρίου 2012 — Deutsche Rockwool Mineralwoll κατά ΓΕΕΑ — Ceramicas del Foix (Rock & Rock)

8.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 379/25
            
         Προσφυγή της 28ης Σεπτεμβρίου 2012 — Deutsche Rockwool Mineralwoll κατά ΓΕΕΑ — Ceramicas del Foix (Rock & Rock)
   (Υπόθεση T-436/12)
   2012/C 379/43
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Deutsche Rockwool Mineralwoll GmbH & Co. OHG (Gladbeck, Γερμανία) (εκπρόσωπος: J. Krenzel, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Ceramicas del Foix, SA (Barcelona, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 10ης Ιουλίου 2012 στην υπόθεση R 495/2011-2· και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το εικονιστικό σήμα «Rock & Rock», για προϊόντα των κλάσεων 2, 19 και 27 — Καταχωρισμένο υπ’ αριθ. 3468774 κοινοτικό σήμα
   
      Δικαιούχος του κοινοτικού σήματος: Η αντίδικος ενώπιον του τμήματος προσφυγών
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα
   
      Αιτιολογία της αιτήσεως κηρύξεως της ακυρότητας: η αίτηση κηρύξεως της ακυρότητας στηρίχθηκε στους σχετικούς λόγους απαραδέκτου του άρθρου 53, παράγραφος 1, στοιχείο α’, σε συνδυασμό με το άρθρο 8, παράγραφος 1, στοιχείο β’, του κανονισμού 207/2009 του Συμβουλίου. Η προσφεύγουσα επικαλέσθηκε τα εξής προγενέστερα δικαιώματα: το γερμανικό λεκτικό σήμα «Rock», το οποίο καταχωρίσθηκε με αριθ. 30229274 για προϊόντα και υπηρεσίες των κλάσεων 1, 6, 7, 8, 17, 19, 37 και 42· το γερμανικό λεκτικό σήμα «MASTERROCK», το οποίο καταχωρίσθηκε με αριθ. 30212141 για προϊόντα και υπηρεσίες των κλάσεων 17, 19 και 37· το γερμανικό λεκτικό σήμα «FIXROCK», το οποίο καταχωρίσθηκε με αριθ. 39920622 για προϊόντα των κλάσεων 6, 17 και 19· το γερμανικό λεκτικό σήμα «FLEXIROCK», το οποίο καταχωρίσθηκε με αριθ. 2078534 για προϊόντα της κλάσεως 19· το γερμανικό λεκτικό σήμα «COVERROCK» το οποίο καταχωρίσθηκε με αριθ. 39732094, για προϊόντα των κλάσεων 17 και 19· το γερμανικό λεκτικό σήμα «CEILROCK», το οποίο καταχωρίσθηκε με αριθ. 30306452 για προϊόντα των κλάσεων 6, 17 και 19
   
      Απόφαση του τμήματος ακυρώσεως: Απόρριψη της αιτήσεως ακυρώσεως
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου.